Кузман Јосифовски - Питу - Википедија

# Кузман Јосифовски - Питу

### Од Википедија, слободна енциклопедија

Кузман Јосифовски-Питу
македонски револуционер
Роден | 23 јуни 1915 Прилеп, Република Македонија
Починал | 25 февруари 1944 Скопје,Република Македонија

Кузман Јосифовски - Питу (Прилеп, 23 јуни 1915 - Скопје, 25 февруари 1944), е македонски комунист, еден од главните организатори на антифашистичкото движење (1938-1941) и на НОБ во Македонија (1941-1944). Поради својата неуморна народно-ослободителна дејност многу луѓе го нарекуваат Гоце Делчев на НОБ (Вториот Гоце Делчев).

Студира на Универзитетот во Белград каде е еден од предводниците на напредната студентска младина. Станува член на КПЈ во 1938 година, а од 1939 година е испратен на партиска работа во Прилеп. Поради несогласување со политиката на Методија Шаторов - Шарло е исклучен од Партијата, но набрзо повторно е примен во редовите на Партијата.

Член на ПК на КПМ, на Главниот штаб, на ЦК на КПМ и на Иницијативниот одбор за свикување на АСНОМ.

По Преспанското советување на 2 август 1943 година доаѓа во Скопје да раководи со борбата на македонскиот народ, во заднината на фашистичкиот окупатор. Упорен борец за создавање на самостојна македонска држава, во својата илегална работа патувал честопати во западните делови на Македонија, тогаш окупирани од Италија. Живеел во населбата Трнодол, а според официјалната верзија смртно е погоден кај фабриката „Алумина“ од бугарски војник. Таму има поставена спомен-плоча.

Кузман Јосифовски – Питу бил убиен под мошне неразјаснети околности. Денеска, како што откриваат историчарите[1], постоела телеграма на црногорскиот раководител Светозар Вукмановиќ – Темпо до Тито во кое тој барал Питу по секоја цена да се тргне од АСНОМ, а тоа негово барање било засилено особено по Преспанското советување одржано на 2 август 1943 година, каде Кузман Јосифоски се залагал за формирање на македонски партизански одреди во останатите делови на етничка Македонија и нивна заедничка броба со Македонците од Вардарска Македонија,за целосно ослободување и обединување на Македонија.

Во центарот на неговиот роден град Прилеп веднаш до музејот на 11 Октимври (поранешниот бугарски участок), постои негов споменик од мермер, а во Скопје има и уште една спомен-плоча на Кузман Јосифовски-Питу, во дворот на бугарската амбасада.

Оваа статија поврзана со лична биографија е никулец. Може да помогнете со нејзиното проширување.

## [уреди] Надворешни врски

- Борците ќе тужат за фалсификат, Вест
- Биографија на англиски јазик[[Категорија:Родени во Прилеп|Кузман]

Преземено од "http://mk.wikipedia.org../../../%D0%BA/%D1%83/%D0%B7/%D0%9A%D1%83%D0%B7%D0%BC%D0%B0%D0%BD_%D0%88%D0%BE%D1%81%D0%B8%D1%84%D0%BE%D0%B2%D1%81%D0%BA%D0%B8_-_%D0%9F%D0%B8%D1%82%D1%83_de8c.html"

Категории: Биографски никулци | Македонци | Македонски борци | Историја на македонскиот народ

##### Views

- Статија
- Разговор
- Тековна верзија

##### Пребарај